stanford-oval/wikipedia huggingface dataset:
NCIS (סדרת טלוויזיה)
תקציר העלילה > עונה 2

פרקים 24–46 (23 פרקים). החלה ב־ 28 בספטמבר 2004 והסתיימה ב־ 24 במאי 2005.
בעונה זו מתגלים פרטים נוספים לגבי עברן של הדמויות. בפרק הלפני אחרון בעונה נשלחת ל-NCIS מעטפה מלאה בדבר, אשר נפתחת על ידי טוני. בפרק האחרון של העונה ארי טומן מלכודת ל-NCIS על מנת להרוג את גיבס. הוא שולח טיל אל אירוע חשוב של חיל הים, בו משתתפים המוני בכירים וראשי סוכניות רבות. גיבס וצוותו מצליחים למנוע את הפיגוע, אלא שמתברר שזו הייתה מלכודת של ארי לפגוע בגיבס. לאחר שקייט קפצה ונפגעה מכדור שנועד לגיבס ונתקע באפוד המגן שלה, ארי, בעזרת רובה צלפים מבניין אחר יורה בראשה של קייט והורג אותה במקום.
תקציר העלילה > עונה 3

פרקים 47–70 (24 פרקים). החלה ב־ 20 בספטמבר 2005 והסתיימה ב־ 16 במאי 2006.
עונה זו מתחילה כהמשך ישיר לפרק האחרון של העונה השנייה, בו קייט נהרגה. בתחילת העונה פוגשים הסוכנים את המנהלת החדשה של NCIS, ג'ני שפרד (שהגיעה לאחר עזיבתו של המנהל, טום מורו, שעזב לטובת תפקיד בכיר במשרד לביטחון פנים), ובהמשך העונה מגלים שניהלה בעבר רומן עם גיבס. בנוסף מצטרפת לסדרה דמות חדשה נוספת, זיווה דויד, סוכנת מוסד שהייתה המפעילה של ארי. דויד מנסה למנוע מגיבס להרוג אותו, ומנסה לשכנע את גיבס שארי חף מפשע ברצח קייט. בהמשך הפרק, ארי מנסה להרוג את אבי עם רובה הצלפים, אך מפספס. בפרק השני, לאחר שבמוסד הבינו כי ארי היה סוכן כפול של החמאס במוסד, איליי דויד, הבוס של זיווה, אומר לה לעזור לגיבס לתפוס את ארי. לאחר שהמלכודת לתפיסתו של ארי נכשלה גיבס הולך למרתף שלו ורואה שם את ארי. ארי מספר לגיבס איך עבר לצד של החמאס לאחר שאביו, איש בכיר במוסד, גרם למותה של אימו הפלסטינית. רגע לפני שארי יורה בגיבס ברובה הצלפים של גיבס עצמו, זיווה יורה בראשו של ארי והורגת אותו. לגיבס מתברר שארי הוא בנו של איליי דויד ואחיה למחצה של זיווה, ושניהם אומרים שגיבס הוא זה שהרג את ארי. גיבס הולך ומשאיר את זיווה להתאבל על ארי. הפרק מסתיים בהלוויה של קייט.
בפרק הרביעי בעונה זיווה הופכת באופן רשמי לחלק מהצוות. גיבס אינו מקבל אותה כחברה רשמית, עקב כך שהיא אומנה להיות מתנקשת ולא חוקרת. למרות זאת, לבסוף גיבס משתכנע שהיא יכולה להיות סוכנת חוקרת.
בסוף העונה גיבס הולך לפגוש מודיע על ספינה, שבידו מידע על פיגוע טרור בספינה של חיל הים. הספינה מתפוצצת, המודיע נהרג וגיבס נכנס לתרדמת. במהלך התרדמת מתוודעים לצופים פרטים על חייו של גיבס שלא היו ידועים לפני כן, כולל פציעתו במבצע סופה במדבר בעיראק ומות בתו ואשתו הראשונה. כשגיבס מתעורר הוא אינו זוכר את 15 השנים האחרונות ומבחינתו השנה היא 1991. הוא אינו מזהה את חבריו לצוות, ובכלל הוא חושב שהוא עדיין בצבא. בעזרת מפקדו לשעבר ב-NCIS, מייק, גיבס משחזר את זיכרונו עד לפני 10 שנים, כשמונה למפקד הצוות לאחר שמייק פרש. בזמן זה הצוות מנסה להבין מה קרה על הספינה ולגלות מה המודיע אמר לגיבס. זיווה מגיעה לגיבס בבית החולים וגורמת לו להיזכר בארי ובקייט, וזיכרונו של גיבס חוזר כמעט לגמרי. כשגיבס הוא היחיד שיודע על מתקפת הטרור המתוכננת הוא מנסה להזהיר את מפקד הצי האמריקני אשר לא שועה לעצתו. בעקבות זאת מתרחש פיגוע כנגד ספינה של הצי האמריקני. בעקבות הכישלון במניעת ההתקפה, מתפטר גיבס ונוסע למקסיקו עם מפקדו לשעבר, מייק. טוני הופך להיות מפקד הצוות.
תקציר העלילה > עונה 4

פרקים 71–94 (24 פרקים). החלה ב־ 19 בספטמבר 2006 והסתיימה ב־ 22 במאי 2007.
העונה הרביעית מתחילה בפרק בשם "שלום" (Shalom). זיווה עדה להתנקשות שמבצע סוכן המוסד נמיר אחל, והיא חשודה כמעורבת. זיווה נוסעת אל שגרירות ישראל ומתעמתת עם סוכן המוסד מיכאל בשן, אשר מראה לה תצלומים שלה יחד עם דינוזו. עקב חשדותיו במעורבותה בהתנקשות הוא מכריח אותה להישאר במוסד ולא ללכת. זיווה מבקשת עזרה מגיבס אשר חוזר לארצות הברית ועוזר לה. גיבס חוזר באופן זמני לעבוד ב-NCIS כדי לתפוס אסיר נמלט שתפס בעבר, ולבסוף הוא חוזר לעבוד במשרה מלאה כראש הצוות.
בהמשך העונה טוני מתאהב בז'אן בנואה וגיבס מתאהב במפקדת של צוות החקירה של צבא היבשה, הוליס מאן. אבי מתאהבת בננס אבל הרומן נגמר בסדרה כשהיא מספרת לג'ני שהוא נפרד ממנה (הפרידה התרחשה שלא על המסך בשל התאבדותו של השחקן). בנוסף הצופים מגלים בעונה זאת כי למקגי יש אחות צעירה, וכי הוא כתב ספר שהפך לרב-מכר מצליח אשר (למרות הכחשותיו) מבוסס על חיי הצוות. ג'ני שפרד מתגלה כאובססיבית בנוגע לתפיסתו של סוחר נשק, לה גרנווי, אשר בסוף העונה מתברר כי הוא אביה של ז'אן בנואה.
תקציר העלילה > עונה 5

פרקים 95–113 (19 פרקים). החלה ב־ 25 בספטמבר 2007 והסתיימה ב־ 20 במאי 2008.
בפרק הראשון הזהות הכפולה של טוני מתגלה לז'אן, ולה גרנווי מבקש שג'ני תגן עליו כי הוא פורש מהמסחר בנשק. בסוף הפרק רואים הצופים את לה גרנווי מת במים.
בהמשך העונה מופיעה החקירה של ה-FBI בנוגע למות לה גרנווי. כמו כן בעונה מגלים רבות על עברו של גיבס. בגלל שביתת התסריטאים העונה קוצרה ללא עלילה מרכזית והסתיימה בפרק כפול. בפרק הסיום אנו מגלים את אחת מפעולות ההתנקשות שג'ני וגיבס ביצעו ביחד. באותה פעולה ג'ני ריחמה על אשתו של המתנקש והיא מחפשת נקמה. ג'ני בסוף מתה בקרב יריות וממונה דירקטור חדש, ליאון ואנס. ואנס אינו מרוצה מכך שהנאמנות של הצוות נתונה לגיבס ומפרק את הצוות.
תקציר העלילה > עונה 6

פרקים 114–138 (25 פרקים). החלה ב־ 23 בספטמבר 2008 והסתיימה ב־ 19 במאי 2009.
העונה מתחילה בצפייה בעבודות החדשות של כל אחד מחברי הצוות. גיבס מקבל צוות חדש להנהיג, מקגי מופנה ליחידת המחשבים של ה-NCIS, דינוזו מוצב כסוכן על ספינת קרב של הצי ואילו זיווה מוחזרת לישראל לאביה שבמוסד. לגיבס מתגלה שהצוות החדש שלו מורכב מ-3 סוכנים שחשודים בבגידה בארצות הברית. לאחר מותו של החשוד כביכול הצוות מתאחד אך בהמשך העונה מסתבר כי מדובר בסיפור גדול מזה. ככל הנראה החשוד שמת אינו אשם ואילו אחד מהסוכנים האחרים הופך לחשוד מרכזי. לבסוף גיבס והמנהל ואנס תופסים את האשם ומוצאים שעשה זאת כדי לשמור על חיי אחותו.
האירוע מסתיים באזור הפרק העשירי בעונה, והעונה נמשכת כרגיל.
בסוף העונה, דינוזו מגיע לביתה של זיווה ומוצא שם את סוכן המוסד מייקל ריבקין השיכור. לאחר חילופי דברים בינו לבין דינוזו, ריבקין השיכור תוקף את דינוזו, מה שמאלץ את דינוזו לירות בו ולהורגו. לבסוף, עקב מותו של ריבקין, זיווה חוזרת למוסד בסוף העונה.
תקציר העלילה > עונה 7

פרקים 139–162 (24 פרקים). החלה ב־ 22 בספטמבר 2009 והסתיימה ב־ 25 במאי 2010.
בפרק הראשון של העונה, גיבס, טוני ומקגי מצילים את זיווה משבי, זיווה חוזרת לוושינגטון, פורשת מהמוסד ומתגייסת כסוכנת מן המניין ב-NCIS. עיקר הפוקוס בעונה הוא סביב מלחמות הסמים במקסיקו וקולונל מרטון בל (רוברט פטריק) החשוד ברצח ששכר את עורכת הדין אליסון הארט שתייצג אותו. אליסון הארט מופיעה מספר פעמים בעיקר על תקן של מציקה לגיבס ולצוות שלו.
העונה מתקרבת לסיומה כאשר גיבס נחטף על ידי פאלומה רינוזה, בתו של סוחר הסמים פדרו הרננדז, בו ירה גיבס כעשרים שנה לפני כן מאחר שהרננדז היה אחראי לרצח אשתו הראשונה של גיבס, שאנון, ובתו קלי. בעוד גיבס מוחזק כאסיר, פאלומה מאיימת שעליו לעבוד בשבילה או שכל מי שהוא אי פעם הכיר ימות אם דרישותיה לא יענו.
העונה מסתיימת כאשר פאלומה נוסעת לסטילווטר על מנת לפגוע באביו של גיבס, ג'קסון גיבס, והעונה נגמרת כאשר גורל האב לא ידוע.
תקציר העלילה > עונה 8

פרקים 163–187 (24 פרקים). החלה ב־ 21 בספטמבר 2010 והסתיימה ב־ 17 במאי 2011.
הפרק הראשון של העונה מתחיל כהמשך ישיר של סיום העונה הקודמת, כאשר פאלומה מנסה לפגוע באביו של גיבס. לאחר חילופי יריות בין השניים, פאלומה נכנעת ועוזבת את המקום, רק על מנת לאפשר לסוכניה להפציץ ולהרוס את המקום. לבסוף מתגלה שג'קסון ברח מהמקום טרם ההתקפה, והסתתר במרתף נגד סופות. לאחר מכן, ג'קסון עובר לגור לביתו של גיבס בנו, ובהשגחתו.
הפרק הראשון של העונה נגמר בזה שאחיה של פאלומה הורג אותה בטעות כי חשב שה-NCIS הרגו אותה ושגיבס נמצא שם. רק כשעוצרים אותו הוא מבין שהוא פגע באחותו והרג אותה.
ביאורים

↑  לדברי ההפקה, הסיבה להריגתה של קייט היה רצונה של סשה אלכסנדר, אשר גילמה את קייט, לעזוב את הסדרה.
הערות שוליים

| --- | --- |
בקרת זהויות :  GND: 1027211046  LCCN: no2009167804  VIAF: 274966961   WorldCat (עם VIAF): 274966961 
צוות הסדרה, עונה שישית
האוצר מסיירה מדרה

| --- | --- |

 מבוסס על:  The Treasure of the Sierra Madre 
 בימוי:  ג'ון יוסטון
 הופק בידי:  הנרי בלאנק 
 תסריט:  ג'ון יוסטון, ב. טראוון
 עריכה:  אוון מרקס
 שחקנים ראשיים:  המפרי בוגארט, וולטר יוסטון, טים הולט, ברוס בנט
 מוזיקה:  מקס שטיינר 
 צילום:  טד מקורד 
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  6 בינואר 1948
 משך הקרנה:  126 דקות
 שפת הסרט:  אנגלית
 סוגה:  סרט חיפוש מטמון, סרט המבוסס על יצירה ספרותית, סרט דרמה 
 מקום התרחשות:  מקסיקו 
 תקציב:  $3.8 מיליון
 פרסים:  פרס אוסקר לבמאי הטוב ביותר לג'ון יוסטון, פרס אוסקר לתסריט המעובד הטוב ביותר, פרס אוסקר לשחקן המשנה הטוב ביותר לג'ון יוסטון
 דף הסרט ב־IMDb
 
האוצר מסיירה מדרה (באנגלית: The Treasure of the Sierra Madre) הוא סרט אמריקאי בבימויו של ג'ון יוסטון משנת 1948, המהווה עיבוד של רומן בעל אותו שם פרי עטו של ב. טראוון משנת 1927. הסרט מגולל את סיפורם של שני אמריקאים דלפונים (המפרי בוגארט וטים הולט) במהלך שנות ה-20 של המאה ה-20 במקסיקו, אליהם חובר אדם זקן (וולטר יוסטון, אביו של הבמאי) כדי לחפש זהב. הזקן מנבא בדיוק את הצרות המצפות להם, אבל נאות להצטרף בכל זאת. "האוצר מסיירה מדרה" היה אחד הסרטים ההוליוודיים הראשונים שצולמו כמעט לחלוטין באתר צילום מחוץ לארצות הברית (במדינת דורנגו וסצנת רחוב בטמפיקו, מקסיקו). אם כי סצנות הלילה צולמו באולפן בארצות הברית. הסרט נאמן למדי לרומן.
הרקע

בשנות ה-20, האלימות שהייתה מנת חלקה של המהפכה המקסיקנית שוככת במידה ניכרת, אם כי כנופיות שודדים מפוזרות ממשיכות להשליט טרור באזורי הכפר. הממשלה החדשה שקמה לאחר המהפכה סומכת על המשטרה הפדרלית היעילה אך חסרת הרחמים, הידועה בשם Federales, כדי שתסייר באזורים מרוחקים ותיפטר מהשודדים. זרים, כמו שלושת גיבורי הסיפור האמריקאים שמחפשים אוצר, עלולים להיהרג בידי השודדים אם ייתקלו בהם. נוסף על כך, אם ייפלו לידי יחידות הצבא, רוב הסיכויים שיקבלו לא יותר מ"סיגריה אחרונה", ואף יוטל עליהם לחפור את קבריהם במו ידיהם.
עלילה

שלושת הגרינגוס חוברים יחדיו בסיטואציה זו בעיירה מקסיקנית ויוצאים לחפש אוצר בהרי סיירה מדרה הרחוקים. הם נוסעים ברכבת לתוך הארץ ושורדים מתקפת שודדים בדרך. ברגע שהם במדבר, הווארד, הקשיש שבחבורה, מוכיח שהוא הקשוח והנבון שבהם, ומגלה את הזהב שהם מחפשים. הם חופרים ומגלים זהב רב. במהרה משתלטת תאוות הבצע על דובס (המפרי בוגארט) והוא מתחיל לאבד את אמונו ואת שפיותו, ומשתוקק לשמור את האוצר רק לעצמו. דובס גם מפחד מכך ששותפיו יהרגו אותו. בזמן הזה מופיע אמריקאי רביעי, ומתנהל ויכוח מוסרי לגבי מה לעשות עם הזר החדש. אז מופיעים השודדים והם מעמידים פנים, בגסות רבה, שהם שוטרים, צעד שמוליד את האמירה המיתולוגית - שהם לא צריכים להציג שום "תגים מסריחים" ("stinking badges"). אחרי קרב אקדחים, האמריקאי הרביעי נהרג וקבוצת שוטרים אמיתית מופיעה ומניסה את השודדים.
אולם אז הווארד נקרא לסייע לכמה כפריים מקומיים, ובין דובס לשותף השלישי קרטין מתנהל עימות אחרון, שבמהלכו דובס מנצח, מותיר את קרטין שוכב ירוי, כשנדמה שהוא מת. אולם, קרטין זוחל למקום מבטחים. מאוחר יותר, דובס נרצח (על ידי עריפת ראשו) בידי קבוצת שודדים ששרדו, שהם בבורותם, מאמינים ששקי הזהב הגולמי הם סתם שקי חול ולכן הם מפזרים אותם ברוח. קרטין מתגלה ונלקח לכפרו של הווארד, שם הוא מתאושש. הוא והווארד אינם עדים לכך שהשוטרים הפדרליים מוציאים להורג את השודדים דקות מועטות קודם לכן בעיר ונוכחים לדעת שהזהב נעלם. כשהם בודקים את השטח שבו השודדים זרקו את הזהב, מבין הווארד שככל הנראה הרוח פיזרה את הזהב לכל עבר. הם מקבלים את האבידה בצחוק אירוני ונפרדים. הווארד שב לכפרו, בעוד קרטין חוזר לביתו באמריקה.
צוות השחקנים

המפרי בוגארט הוא פרד דובס
וולטר יוסטון הוא הווארד
טים הולט הוא בוב קרטין
ברוס בנט הוא ג'יימס קודי
ברטון מקליין הוא פט מקורמיק
אלפונסו בדויה הוא כובע הזהב
ארתורו סוטו רנגל הוא הנשיא
חוזה טורביי הוא פבלו
מרגריטו לונה הוא פנצ'ו
כמה שחקנים ידועים שלא ניתן להם קרדיט הופיעו בסרט. בסצנת הפתיחה מופיע הבמאי ג'ון יוסטון בתפקיד קטן, אז מטרידה אותו דמותו של בוגארט שמבקש כסף. השחקן רוברט בלייק גם מופיע כנער שמוכר כרטיסי לוטו. אך, הופעת האורח הכי שנויה במחלוקת מיוחסת לאן שרידן. יש הטוענים ששרידן הופיעה בסרט כיצאנית. אחרי שדובס עוזב את המספרה בטמפיקו (קטע שצולם למעשה באולפן), הוא עוקב אחרי זונה שחולפת על פניו ומשיבה לו מבט. רגעים אחרי כן קולטת המצלמה שוב אשה, אולם הפעם מרחוק. כמה חובבי סרטים ומבקרים חשים שהאשה אינה דומה כלל לשרידן, אולם הפרשנות שניתנת ב-DVD של הסרט מצהירה שזאת אכן היא. תצלום שנכלל בסרט התעודי המלווה את ה-DVD מראה את שרידן בבגדי יצאנית, כשבוגרט ויוסטון באתר הצילומים. על כל פנים, בקטעים מהסרט רואים אשה שונה בלבוש שונה ותספורת שונה ומצביעים על האפשרות ששרידן צולמה לקטע אבל הוא צולם מחדש עם אשה אחרת מסיבות לא ברורות.
מקורות רבים על היסטורית הקולנוע זוקפים לזכותה של שרידן את ההופעה בקטע הזה.
שחקן המשנה ג'ק הולט, אביו של טים הולט, היה כוכב סרטים אילמים וסרטי פעולה ומערבונים בתקופת הבראשית של הסרט המדבר, הופיע בתחילת הסרט כשהוא אומר שורה אחת.
חלקים נרחבים מהדיאלוגים בסרט נאמרים בספרדית בלי תוספת כתוביות.
ציטוטים

הסרט הוא המקור של השורה המפורסמת "אנחנו לא זקוקים לשום תגים מסריחים!" ("We don't need no stinking badges!"), שהרבה סרטים מצטטים, אבל השורה היא עיוות של הטקסט המקורי:
Gold Hat (Alfonso Bedoya): "We are Federales... you know, the mounted police."

Dobbs (Bogart): "If you're the police, where are your badges?"

Gold Hat (Bedoya): "Badges? We ain't got no badges. We don't need no badges! I don't have to show you any stinkin' badges!"
ב-2005 נבחר הציטוט במקום ה-36 ברשימת מכון הסרטים האמריקאי של מאה הציטוטים הטובים ביותר מסרטים ("מאה שנים... מאה ציטוטים").
פרסים ותוארי כבוד

ג'ון יוסטון זכה בשנת 1948 בפרס אוסקר לבמאי הטוב ביותר ובפרס אוסקר לתסריט המעובד הטוב ביותר על הסרט. 
וולטר יוסטון, אביו של ג'ון יוסטון, זכה בפרס אוסקר לשחקן המשנה הטוב ביותר על תפקידו בסרט. הסרט היה מועמד לפרס אוסקר לסרט הטוב ביותר, אבל הפסיד אותו לסרטו של לורנס אוליבייה, "המלט".
National Film Registry של ארצות הברית בחרו בסרט ב-1990 לשימור בספריית הקונגרס בשל היותו "משמעותי תרבותית, היסטורית או אסתטית".
הבמאי סטנלי קובריק ציין את "האוצר מסיירה מדרה" כאחד מעשרת הסרטים האהובים עליו, והבמאי פול תומאס אנדרסון צפה בו בלילה לפני שהוא הלך לישון כשהוא כתב את התסריט לסרטו זה יגמר בדם.
הבחירות של מכון הסרטים האמריקאי

1998: מאה שנים... מאה סרטים - מקום 30
2001: מאה שנים... מאה מותחנים - מקום 67
2005: מאה שנים... מאה ציטוטים - מקום 36:
"Badges? We ain't got no badges! We don't need no badges! I don't have to show you any stinking badges!"
2007: מאה שנים... מאה סרטים (מהדורת יום השנה העשירי) - מקום 38
הערות שוליים

↑  Discovering Treasure: The Story of The Treasure of the Sierra Madre, Turner Classic Movies, 2003
↑  Lynn Hirschberg.
"The New Frontier's Man".
New York Times.
| --- | --- |
בקרת זהויות :  BnF: cb146626720 (data)  GND: 4644267-4  LCCN: no2013013763  VIAF: 316751760   WorldCat (עם VIAF): 316751760
עמית מורשת

| --- | --- |

 לידה:  1997  (בן 28 בערך) רחובות, ישראל 
 מדינה:  ישראל 
 תקופת הפעילות:  מ-2013
 פרופיל ב-IMDb
 
עמית מורשת (נולד ב-7 במרץ 1998) הוא שחקן, מדבב וזמר-יוצר ישראלי.
ביוגרפיה

מורשת נולד ברחובות למשפחה דתית שיצאה בשאלה. הוריו הם עמיחי, וטרינר, ושושי, יועצת חינוכית. יש לו שתי אחיות ואח, השחקן דניאל מורשת.
למד בתיכון דה שליט ברחובות, והוא בוגר מגמת תיאטרון שם, במסגרתה שיחק במספר הצגות. למד משחק ואומנויות הבמה במסגרת תיאטרון "בימת הנוער" ברחובות. שירת בתיאטרון צה"ל.
קריירה > טלוויזיה

בין השנים 2013 ל-2016 שיחק בסדרת המקור של HOT, "הקלמרים", בתפקיד עמית סביליה.
בשנת 2015 גילם שופט כדורסל בסדרה "פרודים". באותה שנה שיחק בסדרה "מריו" בתפקיד תום אליהו, יחד עם שירה האס, וגם בסרט הקולנוע "דץ הבלץ", בתפקיד איתי.
בשנת 2016 שיחק במחזה "הר לא זז" בתיאטרון בית ליסין, בתפקיד מאסו.
בשנת 2017 שיחק בתפקיד ראשי בסרט קצר של דניאל זוז, "המהפכה". באותה שנה, דיבב את קאבה בסדרה "דרגון בול סופר".
בין השנים 2017 ל-2019 שיחק בקומדיית המצבים "אחותי קפצה כיתה" בערוץ KidZ, בתפקיד קובי.
בשנת 2018 החל לשחק בסדרה "טרנינג" המשודרת בערוץ KidZ, בתפקיד יגיל חצרוני. באותה שנה שיחק גם במחזה "שייקספיר מאוהב" בתיאטרון הבימה, בתפקיד ג'ון ובסטר.
בשנת 2019 שיחק בסדרת הנוער "כפולה" (החל מעונה 4) המשודרת גם היא בערוץ KidZ, בתפקיד זבולון. באותה שנה שיחק בתפקיד אורח את דוד המלך, בעונה הרביעית של הסדרה "היהודים באים", המשודרת בכאן 11. באותה שנה השתתף גם במחזמר חנוכה "כמו גדולים", משירי הילדים של אריק איינשטיין, יחד עם ישראל קטורזה, עומר חזן, קים אור אזולאי ועוד.
בשנת 2020 שיחק בעונה השנייה של הסדרה "שב"ס", ששודרה גם היא בכאן 11, בתפקיד צין. בנוסף, הנחה בערוץ KidZ תוכניות ספיישל ליום הזיכרון לשואה ולגבורה, תשעה באב, יום כיפור ועוד.
בשנת 2021 השתתף בסרט "תמונת הניצחון" בבימויו של אבי נשר, בתפקיד קילומטר.
בשנת 2022 השתתף בסרט "בחורים טובים" בבימויו של ארז תדמור, בתפקיד מאיר.
מאז 2023 מורשת יוצר תוכן בעמוד הטיקטוק "יומי", עמוד טיקטוק הומוריסטי העוסק בעיקר באקטואליה, שבין מנהליו נמנה תם אהרון.
קריירה > מוזיקה

בפברואר 2019 הוציא את הסינגל הראשון שלו, שכתב והלחין, "שתהיי רק שלי", שזכה למעל 130 אלף צפיות ביוטיוב.
פילמוגרפיה > טלוויזיה

| שנה | סדרה/סרט | תפקיד |
| --- | --- | --- |
| 2013–2016 | הקלמרים | עמית סביליה |
| 2015 | פרודים | שופט כדורסל |
| 2015 | מריו | תום אליהו |
| 2016 | פצועים בראש | נער חרדי |
| 2017–2019 | אחותי קפצה כיתה | קובי |
| 2018 | טרנינג | יגיל חצרוני |
| 2019–2020 | כפולה | זבולון |
| 2020 | היהודים באים | דוד המלך |
| 2020 | שב"ס | צין |
פילמוגרפיה > קולנוע

| שנה | סרט | במאי | תפקיד | הערות |
| --- | --- | --- | --- | --- |
| 2015 | דץ הבלץ | עופר ויצמן | איתי |  |
| 2017 | המהפכה |  | טובי | סרט קצר |
| 2021 | תמונת הניצחון | אבי נשר | קילומטר |  |
| 2022 | בחורים טובים | ארז תדמור | מאיר |  |
פילמוגרפיה > תיאטרון

| שנה | הצגה | תפקיד | תיאטרון | הערות |
| --- | --- | --- | --- | --- |
| 2016 | הר לא זז | מאסו | תיאטרון בית ליסין |  |
| 2018 | שייקספיר מאוהב | ג'ון ובסטר | תיאטרון הבימה | תורגם על ידי דורי פרנס |
| 2019 | כמו גדולים | יוני | תיאטראות שונים | מחזמר משירי אריק איינשטיין |
פילמוגרפיה > דיבוב

| שנה | סדרה/סרט | תפקיד |
| --- | --- | --- |
| 2017 | דרגון בול סופר | קאבה |
דיסקוגרפיה > סינגלים

2019: "שתהיי רק שלי"
הערות שוליים

↑  יוצא לדרך: עמית מורשת בסינגל "שתהיי רק שלי", באתר פרוגי, ‏24 בפברואר 2019
↑  קליפ השיר, באתר YouTube, ‏24 בפברואר 2019
| --- | --- |
בקרת זהויות :  NLI: 987007411434705171  VIAF: 71156130875158310195   WorldCat (עם VIAF): 71156130875158310195
סיפורם של צבי הנינג'ה

| --- | --- |

לוגו הסדרה בעברית
 מבוסס על:  "צבי הנינג'ה" מאת קווין איסטמן ופטר לאירד
 סוגה:  הרפתקאות, הנפשה, ילדים, משפחה, קומדיה
 יוצרים:  קווין איסטמן, פיטר לאירד
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (דובבה לנוספות, ביניהן עברית)
 מספר עונות:  1
 מספר פרקים:  12
 הפקה
 מפיק:  לואי ג'יי קאק
 מפיקים בפועל:  אלן וואן, כריסטופר יוסט, סת' רוגן, אוון גולדברג, ג׳וש פייגן
 חברת הפקה:  Nickelodeon Animation Studio Point Grey Pictures
 אורך פרק:  21-23 דקות
 שידור
 רשת שידור:  פרמאונט+ ניקלודיאון
 רשת שידור בישראל:  ניקלודיאון ישראל
 תקופת שידור מקורית:  9 באוגוסט 2024 – הווה
 תקופת שידור בישראל:  1 בספטמבר 2024 – הווה
 קישורים חיצוניים
 דף התוכנית ב-IMDb
סיפורם של צבי הנינג'ה (באנגלית: Tales of the Teenage Mutant Ninja Turtles) היא סדרת טלוויזיה מונפשת אמריקאית שהופקה על ידי Nickelodeon Animation Studio ו-Point Grey Pictures. הסדרה מתרחשת חודשיים לאחר אירועי סרט הקולנוע "צבי הנינג'ה: טירוף המוטנטים", אשר מבוסס על הקומיקס "צבי הנינג'ה" שנוצר על ידי קווין איסטמן ופטר לאירד.
הסדרה הופצה לראשונה בשירות הזרמת המדיה פרמאונט+ ב-9 באוגוסט 2024 ושודרה לראשונה בערוץ ניקלודיאון ב-17 בפברואר 2025. בישראל הסדרה החלה להיות משודרת בערוץ ניקלודיאון בדיבוב עברי ב-1 בספטמבר 2024. העונה הראשונה של הסדרה עלתה בשירות הזרמת המדיה נטפליקס ב-1 בינואר 2025. הסדרה חודשה לעונה שנייה שצפויה להיות משודרת ב-2025. הסדרה זכתה לקבלה חיוביות בקרב המבקרים.
עלילה

הסדרה מתקיימת חודשיים לאחר הסרט "צבי הנינג'ה: טירוף המוטנטים", ועוקבת אחר צבי הנינג'ה שהפכו מסתם מתבגרים לגיבורי-על בעיר ניו יורק. לפי עלילת הסיפור, צבי הנינג'ה נפרדים וצריכים להביס את בישופ, נבלית-על שמנסה להרוג את כל המונטנים שקיימים, לבדם.
מדבבים

| דמות | מדבב/ת באנגלית | מדבב/ת בעברית |
| --- | --- | --- |
| דונטלו | מיקה אבי | אורי זלצמן |
| ספלינטר | ג'קי צ'אן | אורי זלצמן |
| מיכלאנג'לו | שמון בראון ג'וניור | יהונתן מגון |
| לאונרדו | ניקולס קאנטו | עידו מוסרי |
| רפאל | בריידי נון | טל מוסרי |
| אפריל או'ניל | איו אדבירי | לורן סביר |
| בישופ | אלנה אובך | מונה מור |
| אנג'ל | קרלין ג'יימס | מונה מור |
| האן | קרלין ג'יימס | ערן מור |
| ריי פילה | פוסט מאלון | ערן מור |
| רוד | פיט דייווידסון | צביקה פורמן |
| גולדפין | טימותי אוליפנט | צביקה פורמן |
| צלואו | ג'יליאן בל | רונה בקרמן |
| ווינגנאט | נטשיה דמטריו | רונה בקרמן |
| ג'ינגיס צפרדע | עימאד ג׳קסון | אלי לולאי |
שידור

| עונה | עונה | מספר פרקים | תקופת שידור מקורי ארצות הברית> שידור ראשון | תקופת שידור מקורי ארצות הברית> שידור אחרון | תקופת שידור מקורית בניקולודיאון ארצות הברית> שידור ראשון | תקופת שידור מקורית בניקולודיאון ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- | --- |
|  | 1 | 12 | 9 באוגוסט 2024 | 9 באוגוסט 2024 | 17 בפברואר 2025 | יפורסם בהמשך | 1 בספטמבר 2024 | 24 בנובמבר 2024 |
|  | 2 | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך |
פרקים > עונה 1

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקוריארצות הברית> פרמאונט+ | תאריך שידור מקוריארצות הברית> ניקלודיאון | תאריך שידור מקוריארצות הברית> נטפליקס | תאריך שידור בישראל ישראל |
| --- | --- | --- | --- | --- | --- | --- | --- |
| 1 | 1 | !Leo Nardo Stands Alone | לאונרדו לבד בשטח | 9 באוגוסט 2024 | 17 בפברואר 2025 | 1 בינואר 2025 | 1 בספטמבר 2024 |
| 2 | 2 | Raph Thinks It Through | ראף משתמש במוח | 9 באוגוסט 2024 | 17 בפברואר 2025 | 1 בינואר 2025 | 2 בספטמבר 2024 |
| 3 | 3 | Mikey Does the Right Thing | מייקי עושה מה שצריך | 9 באוגוסט 2024 | 18 בפברואר 2025 | 1 בינואר 2025 | 3 בספטמבר 2024 |
| 4 | 4 | Donnie Hangs Tough | דוני מחזיק מעמד | 9 באוגוסט 2024 | 18 בפברואר 2025 | 1 בינואר 2025 | 4 בספטמבר 2024 |
| 5 | 5 | !Bishop Makes Her Move | בישופ עושה מהלך | 9 באוגוסט 2024 | 19 בפברואר 2025 | 1 בינואר 2025 | 5 בספטמבר 2024 |
| 6 | 6 | Night of the Mechazoids | ליל המכאזואידים | 9 באוגוסט 2024 | 20 בפברואר 2025 | 1 בינואר 2025 | 8 בספטמבר 2024 |
| 7 | 7 | Raph vs. Water | ראף נגד המים | 9 באוגוסט 2024 | יפורסם בהמשך | 1 בינואר 2025 | 17 בנובמבר 2024 |
| 8 | 8 | Mikey Takes Charge | מייקי לוקח אחריות | 9 באוגוסט 2024 | יפורסם בהמשך | 1 בינואר 2025 | 18 בנובמבר 2024 |
| 9 | 9 | Splinter and April Fight a Goldfish | ספלינטר ואפריל נגד דג זהב | 9 באוגוסט 2024 | יפורסם בהמשך | 1 בינואר 2025 | 19 בנובמבר 2024 |
| 10 | 10 | Donnie Goes Deep | דוני יורד לעומק | 9 באוגוסט 2024 | יפורסם בהמשך | 1 בינואר 2025 | 20 בנובמבר 2024 |
| 11 | 11 | Leonardo Saddles Up | לאונרדו לומד על מנהיגות | 9 באוגוסט 2024 | יפורסם בהמשך | 1 בינואר 2025 | 21 בנובמבר 2024 |
| 12 | 12 | The Pearl | הפנינה | 9 באוגוסט 2024 | יפורסם בהמשך | 1 בינואר 2025 | 24 בנובמבר 2024 |
הפקה

לפי דבריו של כריסטופר יוסט, באמצע ההפקה של הסרט "צבי הנינג'ה: טירוף המוטנטים", המפיקים סת' רוגן ואוון גולדברג קיבלו אישור לפתח סדרת טלוויזיה בסטרימינג canon שבצרפת. לאחר מכן פנו ליוסט כדי לבדוק אם הוא מעוניין לפגוש את רוגן, ולאחר שהסכימו, השניים דנו מה יכולה להיות הסדרה. הביאו את אלן וואן לעבוד ביחד עם יוסט.
ביולי 2023, החברה Variety דיווחה שסרט המשך וסרט המשך של סדרת טלוויזיה דו-ממדית קיבלו אור ירוק. על פי הדיווחים, הסדרה, סיפורם של צבי הנינג'ה, משמשת כהמשך לסרט הבא של צבי הנינג'ה, שאמור לצאת לבתי הקולנוע ב-2026. יוסט ו-ואן הוכרזו כמפיקים בפועל. לוקאס וויליאמס אמור לפקח על ההפקה של Point Grey Pictures המפיקה יחד עם Nickelodeon Animation Studio. ההפקה של ניקלודיאון הייתה בפיקוח של קלאודיה ספינלי, סגנית נשיא בכירה של Nickelodeon Animation Studio, וניקי פרייס, מנהלת הפיתוח והמנהלת האחראית על ההפקה.
שיר הפתיחה של הסדרה הולחן על ידי מאט מאפאפי, אשר הלחין את השירים בעלייתם של צבי הנינג'ה ובעלייתם של צבי הנינג'ה: הסרט. למרות שעל פי הדיווחים היה אור ירוק במשך שתי עונות על הכרזה, מאוחר יותר אמר יוסט בראיון באוגוסט 2024 שהוא לא בטוח אם תהיה עונה שנייה, אבל אמר שיש להם הרבה רעיונות לעוד עונות.